Subject: Re: Nyikom
From: Kardos István <[email-masked]>
To: "SP" <[email-masked]>
Date: Wed, 5 Jan 2005 01:29:55 +0100

Kedves István!

Köszönöm az időben érkezett pozitív és világos választ. Kérésednek eleget téve a közöttünk zajlott levelezést változatlanul és kommentárok nélkül feltettem a leglátogatottabb siklóernyős internetes portálra. Akit kicsit is érint a téma el fogja olvasni. Itt található:
http://www.pg.c2.hu/index.php?pid=10&topicid=309

Ugyaninnen elérhetők a leveledhez mellékelt dokumentumok is:
http://www.galatech.hu/pg/nyikom/Kedves_Istvan.doc
http://www.galatech.hu/pg/nyikom/2005_koltsegvetes.xls

De ha már úgyis a közreadásnál tartunk, írd meg légyszi hogy közzé tehessem mikor és hol lesz a találkozó a jan.9 és 16-i munkákra.

Üdvözlettel:
Kardos István
(Ne tévesszen meg, hogy a fórumon "Kacsa" a nick nevem.)
  ----- Original Message ----- 
  From: SP 
  To: Kardos István 
  Sent: Tuesday, January 04, 2005 3:07 PM
  Subject: Re: Nyikom

  Szia István!

  A csatolt dokumentumokban kissé bővebben vázoltam véleményemet és az eddigi tapasztalataimat, amit a Mátra és Cserhát Turizmusáért Társaság, a Pásztói Környezetvédő Csoport, és a Nyikom Hegyisport- és Természetvédő klub vezetése közben szereztem. Örültem az agitálásodnak! Biztos meg foglak ismerni a hegyen, mert fehér hollók ritkán repülnek erre. Örülnék, ha nyílt levélben is megjelenne a közöttünk zajlott eszmecsere. Lehet, hogy akad még pár segítőkész pilóta aki nem csak kritizálni tud. Közösen talán előbb megtaláljuk a helyes irányt.

  Üdvözlettel: S.Pisti 

  ----- Original Message ----- 
    From: Kardos István 
    To: SP 
    Sent: Monday, January 03, 2005 2:48 PM
    Subject: Re: Nyikom

    Kedves István!

    Köszönöm a válaszodat. Bizonyára tudod, hogy január 8-án lesz szakági közgyűlés a Dagály utcában. Itt több dologról kell dönteni, mint például starthely alap és felhasználása, sport alap, stb.

    Én a kezdetektől fogva azon a véleményen vagyok, hogy az MRSZ tagság (és a vele járó befizetések) teremtsenek jogot az egész országban történő repüléshez, bele értve a Nyikomot is. Szerencsére az előzményekben nem volt olyan szerepem, hogy ne lennék elfogadható tárgyalópartner bármelyik siklórepülő csoport számára és remélem Téged is ide sorolhatlak.

    Mivel Veled csak a döntés után másnap tudnék találkozni, ekkor már csak egy kialakult helyzetről beszélgethetnénk, amin sokkal nehezebb javítani, mint a döntés előtt. Ezért arra kérlek, hogy ha nem jönnél el, akkor minden megegyezési felhatalmazás nélkül, de hozzál abba a helyzetbe, hogy egy általad megfogalmazott egy éves összeg ismeretében próbálhassam befolyásolni a közgyűlés döntését. Ha sikerül egy elvi összegben Veled megegyezni, akkor én azon leszek, hogy inkább szedjünk be többet a tagoktól az éves díjra, de kerülhessen bele a Nyikom is az MRSZ tagok által további térítés nélkül használható starthelyek közé. Ez szerintem a Te életedet is egyszerűsítené 2005-re. Elutasító válaszodat sajnálnám, de tudomásul fogom venni. Ez utóbbi esetben viszont azon leszek, hogy a tagság a starthelyalapra csak egy csökkentett összeget fizessen be. 

    Nem foglak tovább "agitálni", tisztelettel várom válaszodat:
    Kardos István

      ----- Original Message ----- 
      From: SP 
      To: Kardos István 
      Sent: Sunday, January 02, 2005 9:51 PM
      Subject: Re: Nyikom

      Kedves István!

      Szeretnék Boldog Új Évet kívánni neked és minden siklóernyősnek.
      Nagyon örülök, hogy írtál. Sajnos azóta amióta 2004 tavaszán egy kellemetlen telefonos alkudozás zajlott köztem és a starthely bizottság között, te vagy az első érdeklődő. Az idei évre egy dolog biztos. Az egyesületünk tagjai 1 évre 500,-Ft az-az ötszáz forint tagdíjjal  és 1 nap társadalmi munkával egész évben repülhetnek a Nyikomról. Örülnék, ha te is közénk tartoznál. Január 9-én és 16-án megyünk dolgozni. Ha van kedved gyere. Ezt a lehetőséget minden pilótának felajánlom most is ,mint ahogy tettem a múlt esztendőben is. Kivételek természetesen vannak. Többen megbántottak és őket nem szívesen látom a Nyikomon. Talán ez az oka annak az elhatározásomnak is, hogy többé nem jár alanyi jogon itt a repülés. Természetesen nyitott vagyok minden megoldásra és szívesen kötnék egy hivatalos hosszú távú szerződést az MRSZ-el az üzemeltetéssel kapcsolatban, ami olcsóbbá tenné az itteni repülést. A starthely bizottság, (ha van még ilyen) eddig még nem keresett.  A probléma megoldásának érdekében szívesen megteszem a kezdő lépéseket.     

      Szép időt és jó egészséget kíván: Sándor István
        ----- Original Message ----- 
        From: Kardos István 
        To: Sándor Pista 
        Sent: Wednesday, December 29, 2004 11:43 AM
        Subject: Nyikom

        Szia Pista!

        Most próbáltalak telefonon hívni, de nem vetted fel. Ezért írok.

        Nem vagyok biztos benne, hogy emlékszel rám ezért írok pár bemutatkozó szót. 2000-ben repültem először ernyővel a Nyikomon. Azóta évente 1-2-3 alkalommal próbálkoztam ott. Mindig volt matricám is, a szürkét Tőled vettem a hegyen. Bár 2000-ben mintha még csak telefonálni kellett volna Neked, de ezt akkor Szabó Peti oktatóm intézte és már régen volt... Közepes hobbipilóta vagyok, csak az élvezetért repülök, nem versenyzem.

        Ekkora "repülési teljesítmény" mellett gondolom megérted, hogy miért 2004 volt az első év amikor nem fizettem be Nyikomra és így egyszer sem repültem ott (sajna). Ezek után remélem azt is megértéssel fogadod, hogy szeretném, ha a Nyikom kifizetését a starthelyalapból központilag rendeznénk és minden magamfajta ismét előfordulhatna ott anélkül, hogy felszisszenne az anyagiak miatt.

        Nos pont ezért írok most Neked. A levelező listákon, vagy a c2-es fórumon nem sikerül megtudakolnom, hogy lesz-e ismét a starthelyalapból rendezett Nyikom alanyi jogon, mint 2003-ban. Kérlek mint legilletékesebb mondd meg mi a helyzet. Azt gondolom, hogy Neked is egyszerűbb lenne az életed, ha nem kéne a feketén repülni próbálkozókat hajkurásznod. Bizonyára van egy olyan éves összeg, aminél már Te is inkább a nyugalmat választod. Szerintem...

        Üdvözlettel:
        Kardos István
           1137 Budapest, Újpesti rakpart 7.
           tel: +36 (1) 329-2250
           fax: +36 (1) 450-1735
           mobil: +36 (20) 943-5456
           email: [email-masked]
           web: www.galatech.hu